‘এই সপ্তাহেই বড় খবর’, রাশিয়া-ইউক্রেন বোঝাপড়ার ইঙ্গিত ট্রাম্পের?

ওয়েব ডেস্ক: ২০২২ সালের ২৪ ফেব্রুয়ারি রাশিয়া (Russia) আক্রমণ করে ইউক্রেনে (Ukraine)। সেই ঘটনার পর তৃতীয় বিশ্বযুদ্ধের প্রমাদ গুনেছিল বিশ্ব। আমেরিকা (US) সহ পশ্চিমী বিশ্ব ইউক্রেনের পাশে দাঁড়ায়। লক্ষ লক্ষ প্রাণহানি হয়েছে। আমেরিকার নয়া প্রেসিডেন্ট ডোনাল্ড ট্রাম্প (Donald Trump)ইউক্রেন নিয়ে নীতি বদলেছেন। অবশেষে রাশিয়া-ইউক্রেন যুদ্ধের কি অবসান হতে চলেছে? এই সপ্তাহেই শান্তির চিরস্থায়ী বন্দোবস্ত হওয়ার ইঙ্গিত আমেরিকার প্রেসিডেন্ট ডোনাল্ড ট্রাম্পের কথায়। সোমবার সকাল থেকে ঝড়ের বেগে সংবাদমাধ্যমে, নেট দুনিয়ায় ট্রাম্পের এই ‘বড় খবর’-এর বার্তা ছড়িয়ে পড়েছে।

কী বলেছেন ট্রাম্প? চলতি সপ্তাহেই বড় খবর পাবেন। ইউক্রেনে যুদ্ধে হাজার হাজার সেনা ও সাধারণ মানুষের মৃত্যু হচ্ছে। আমরা ওদের ৩৫ হাজার কোটি ডলার সহায়তা দিয়েছি। যুদ্ধখাতে এই টাকা দিয়েছি। সে খরচ আর করতে চাই না আমরা। সৌদিআরবে রাশিয়ার সঙ্গে আমাদের ভালো মিটিং হচ্ছে। আশা করছি এই সপ্তাহেই বড় খবর জানতে পারবেন আপনারা। ইউক্রেনে যুদ্ধ থামাতে আমেরিকা-রাশিয়া বোঝাপড়ার ইঙ্গিত দিয়ে ট্রাম্পের এই বক্তব্যে বিশ্বজুড়ে চাঞ্চল্য।

আরও পড়ুন: ত্রাসের দেশ বাংলাদেশ: আট বছরের বালিকাকে নির্মম ধর্ষণ

সম্প্রতি আমেরিকার ওভাল অফিসে ট্রাম্প ও জেলেনস্কি বৈঠক করেন। সেখানে রাশিয়া-ইউক্রেন যুদ্ধ সংক্রান্ত বিষয়ে আলোচনা করার সময় ট্রাম্পের সঙ্গে জেলেনস্কির তীব্র বাদানুবাদ হয়। জেলেনস্কি অভিযোগ করেন, ট্রাম্প রাশিয়ার প্রতি পক্ষপাতিত্ব করছেন। সেই বৈঠকে ইউক্রেনের খনিজ নিয়ে ওমেরিকার সঙ্গে চুক্তি হওয়ার কথা ছিল। তাও ভেস্তে যায়। এই প্রেক্ষিতে আমেরিকার সরে গেলেও ইউরোপিয়ান ইউনিয়ন পাশে দাঁড়ায় ইউক্রেনের। আমেরিকা বিজ্ঞপ্তি জারি করে জানিয়ে দেয় ইউক্রেনে আরও কোনও সাহায্য করা হবে না। তারই মধ্যে ট্রাম্প দিলেন এই ‘বিগ নিউজ’। এখন দেখার কোন পথে থামতে পারে রাশিয়া-ইউক্রেন যুদ্ধ। ট্রাম্পের মধ্যস্থতায় রাশিয়ার প্রেসিডেন্ট ভ্লাদিমির পুতিন ও ইউক্রেনের প্রেসিডেন্ট ভ্লাদিমির জেলেনস্কি কী বৈঠকে বসবেন? দ্বিতীয় বিশ্ব যুদ্ধ পরবর্তী সময় থেকে আমেরিকার প্রধান প্রতিদ্বন্দ্বী রাশিয়ার সঙ্গে আমেরিকার নতুন সম্পর্কও চর্চায় এসেছে। এক্ষেত্রে এই যুদ্ধ নিয়ে কোনও মধ্যপন্থী দেশের সাহায্য নেওয়া হবে কি না তা নিয়ে জল্পনা শুরু হয়েছে।